Source: http://inforum.informiran.si/portal.aspx?content=locitev-pogosta-vprasanja&showMenu=1&showRightFrame=1
Timestamp: 2019-09-21 15:42:22+00:00

Document:
Odgovori na pogosta vprašanja o ločitvi
Odločitev za ločitev oz. razvezo zakonske zveze ni nikoli lahka. In ko se zanjo odločimo je pomembno, da poiščemo čimveč podatkov in informacij o samih možnostih in postopkih. Tako se lahko pripravimo na to kar nas čaka in s čim se bomo morali soočiti.
Da bi v sam postopek vstopili čimbolj pripravljeni, naslednji članek odgovarja na nekatera najbolj pogosto zastavljena vprašanja o samem postopku ločitve oz. razveze zakonske zveze.
Tako boste denimo našli odgovore na vprašanja, kako začeti postopek ločitve, kdaj se odločiti za razvezo s sporazumom in kdaj s tožbo, kaj spada v skupno premoženje, kako je pri razpadu zunajzakonske skupnosti,...
Kako začeti postopek ločitve?
Postopek ločitve začnete tako, da na pristojno okrožno sodišče (seznam okrožnih sodišč) pošljete bodisi Predlog za razvezo zakonske zveze, bodisi Tožbo za razvezo zakonske zveze. V kolikor zakonca nimata otrok, lahko razvezo opravite tudi s sporazumom pri notarju.
Kdaj je potrebno ločitev zahtevati preko sporazuma in kdaj preko tožbe, si lahko preberete v nadaljevanju.
Kdaj gre za ločitev preko sporazuma?
Pri ločitvi na podlagi sporazuma je bistveno, da se oba zakonca strinjata, tako o tem, da se želita ločiti, kot tudi o delitvi skupnega premoženja, o tem, kdo ostane oz. postane najemnik v najemniškem stanovanju, o preživljanju zakonca, ki brez svoje krivde ni zaposlen, kot tudi preživljanju skupnih mladoletnih otrok.
Kako poteka sporazumna ločitev?
Ločitev na podlagi sporazuma zakonca izvedeta tako, da na pristojnem okrožnem sodišču podata predlog za sporazumno razvezo zakonsko zvezo. V tem predlogu zakoncema ni potrebno navesti, kaj je razlog za ločitev.
V kolikor zakonca nimata skupnih otrok lahko sporazumno razvezo opravita pri notarju. Zakonska zveza je razvezana z dnem podpisa notarskega zapisa o razvezi.
V primeru, da imata zakonca skupno premoženje, morata predhodno pri notarju sestaviti tudi sporazum o delitvi skupnega premoženja, ki ga morata predložiti predlogu.
V primeru, da imata zakonca skupne mladoletne otroke, morata sestaviti tudi sporazum o preživljanju skupnih mladoletnih otrok, v katerem določita pri komu bodo otroci po ločitvi, stike drugega zakonca z mladoletnimi otroki, ter preživnino, ki jo mora ta zakonec plačevati. Tudi ta sporazum morata predložiti predlogu, sestavita pa ga lahko zakonca sama (ni ga potrebno sestaviti pri notarju).
Kdaj gre za ločitev preko tožbe?
Za ločitev preko tožbe gre, ko se zakonca ne moreta sporazumeti o bistvenih sestavinah. Tožba tako pride v poštev denimo, ko se želi ločiti samo eden od zakoncev, ali ko se denimo ne moreta sporazumeti o delitvi skupnega premoženja ali preživljanju skupnih ptrok.
Kako poteka ločitev preko tožbe?
Tožbo za razvezo vložite na pristojno sodišče (običajno je to sodišče, ki je pristojno glede na bivanje nasprotnega zakonca).
Pri ločitvi na podlagi tožbe mora zakonec, ki zahteva ločitev na pristojno okrožno sodišče poslati Tožbo za razvezo zakonske zveze.
V primeru tožbe sporazumov o delitvi skupnega premoženja in preživljanju mladoletnih otrok ni potrebno prilagati.
Družinski zakonik je na novo opredelil premoženjska razmerja med zakoncema.
Po novem se skupno premoženje med zakoncema deli bodisi na podlagi pogodbenega, bodisi na podlagi zakonitega premoženjskega režima.
Kakšen je delež zakoncev na skupnem premoženju?
Skupno premoženje zakoncev pripada zakoncema skupaj. Na skupnem premoženju zakoncev deleži vsakega od njiju niso določeni.
Zakonec ne more razpolagati s svojim nedoločenim deležem na skupnem premoženju s pravnimi posli med živimi, zlasti ga ne more odsvojiti ali obremeniti. Na stvareh iz skupnega premoženja imata zakonca skupno lastnino.
Zakonca upravljata in razpolagata s skupnim premoženjem skupno in sporazumno. Če eden od zakoncev razpolaga s premičnino manjše vrednosti ali če opravlja pravne posle rednega upravljanja skupnega premoženja, se šteje, da ima soglasje drugega zakonca.
Kaj pogodbeni premoženjski režim?
Družinski zakonik je opredelil možnost, da se zakonca lahko dogovorita o upravljanju skupnega premoženja in drugačnem razpolaganju z njim.
Zakonca lahko v pogodbi o ureditvi premoženjskopravnih razmerij lahko določita tudi način delitve skupnega premoženja. Dogovorita se lahko tudi o višini deležev na skupnem premoženju. V pogodbi lahko sporazumno uredita tudi druga premoženjska razmerja za čas trajanja zakonske zveze kakor tudi za primer razveze.
Pogodbeni premoženjski režim velja, če se zakonca ne dogovorita drugače, od sklenitve pogodbe o ureditvi premoženjskopravnih razmerij.
Pogodba o ureditvi premoženjsko pravnih razmerji se vpiše v register pogodb o ureditvi premoženjskopravnih razmerij, sestavljena pa mora biti v obliki notarskega zapisa.
Kaj zakoniti premoženjski režim?
Če zakonca pogodbe o ureditvi premoženjskopravnih razmerij ne skleneta, če je neveljavna ali če je pogodba o ureditvi premoženjskopravnih razmerij v svojih določbah nejasna, tako da ni mogoče ugotoviti vsebine premoženjskega režima, o katerem sta se zakonca želela dogovoriti, oziroma pravila, po katerem sta želela obravnavati medsebojna premoženjska razmerja, velja zakoniti premoženjski režim.
Ta določa, da skupno premoženje zakoncev pripada zakoncema skupaj. Na skupnem premoženju zakoncev deleži vsakega od njiju niso določeni.
Ali lahko eden izmed zakoncev zahteva, da ga drugi preživlja tudi po ločitvi?
Nepreskrbljeni zakonec, ki nima sredstev za preživljanje in brez svoje krivde ni zaposlen, lahko od drugega zakonca zahteva preživnino v postopku za razvezo zakonske zveze, lahko pa tudi s posebno tožbo, ki jo mora vložiti v enem letu od pravnomočno razvezane zakonske zveze. S tožbo sme razvezani zakonec po koncu postopka za razvezo zakonske zveze zahtevati preživnino le, če so pogoji za preživljanje obstajali že v času razveze in obstajajo tudi, ko zakonec zahteva preživnino.
Sodišče zahtevek za preživnino zavrne, če bi bilo plačilo preživnine zakoncu, ki zahteva preživnino, glede na vzroke, ki so pripeljali do nevzdržnosti zakonske zveze, krivično do drugega zakonca, ali če je zakonec, ki zahteva preživnino, pred ali med postopkom za razvezo zakonske zveze ali po razvezi storil kaznivo dejanje zoper drugega zakonca, otroka ali starše drugega zakonca.
Je posvetovali razgovor na CSD obvezen?
Pred vložitvijo predloga ali tožbe na sodišče morata zakonca oddati predlog za posvetovalni razgovor na CSD.
Posvetovalni razgovor na CSD ni obvezen:
če zakonca nimata skupnih otrok, nad katerimi imata starševsko skrb,
Zakonca se morata predhodnega svetovanja udeležiti osebno brez pooblaščencev.
Se v postopku razveze upošteva mnenje otroka in CSD-ja?
Starši, ki ne živijo ali ne bodo več živeli skupaj, pa tudi starši, ki živijo skupaj, se sporazumejo o preživljanju skupnih otrok. Če se sami o tem ne sporazumejo, jim pri sklenitvi sporazuma pomaga center za socialno delo, na njihovo željo pa tudi mediatorji.
Sodišče pri odločitvi o varstvu, vzgoji in preživljanju otroka, o stikih, izvajanju starševske skrbi in podelitvi starševske skrbi sorodniku upošteva tudi otrokovo mnenje, ki ga je otrok izrazil sam ali po osebi, ki ji zaupa in jo je sam izbral, če je sposoben razumeti njegov pomen in posledice.
Sodišče pri odločitvi o varstvu, vzgoji in preživljanju otroka, o stikih, izvajanju starševske skrbi in podelitvi starševske skrbi sorodniku glede koristi otroka upošteva mnenje centra za socialno delo, kadar ga pridobi v skladu z določbami zakona, ki ureja nepravdni postopek.
Od česa je odvisna višina preživnine za otroka?
Pri odmeri preživnine za otroka mora sodišče upoštevati korist otroka, tako da je preživnina primerna za zagotavljanje njegovega uspešnega telesnega in duševnega razvoja.
Preživnina mora zajemati stroške otrokovih življenjskih potreb, zlasti stroške prebivanja, hrane, oblačil, obutve, varstva, izobraževanja, vzgoje, oddiha, razvedrila in drugih posebnih potreb.
Kako je v primeru nasilja ob razvezi varovana žrtev?
Sodišče lahko to odobri za največ 6 mesecev (z možnostjo podaljšanja do še 6 mesecev) tudi ko bi sicer temu zakoncu pripadel le del stanovanja, če je to potrebno, da se ob razvezi prepreči nasilje med zakoncema ali nasilje nad otroki.
Če je to skladno z načelom pravičnosti, lahko povzročitelj nasilja od zakonca v tem primeru zahteva primerno nadomestilo za izključno uporabo stanovanja.
Kako je s spremembo priimka po razvezi?
Ob razvezi zakonske zveze razvezana zakonca obdržita priimek, ki sta ga izbrala ob sklenitvi zakonske zveze.
Zakonec, ki je ob sklenitvi zakonske zveze spremenil priimek, lahko pri katerikoli upravni enoti v šestih mesecih po pravnomočnosti sodne odločbe o razvezi ali razveljavitvi zakonske zveze poda izjavo, da želi imeti priimek, ki ga je imel pred sklenitvijo te zakonske zveze.
To izjavo lahko zakonec poda le, če v času trajanja zakonske zveze priimka ni spreminjal.
Zakonec lahko priimek spremeni tudi po preteku šestih mesecev, vendar mora v tem primeru na upravno enoto oddati prošnjo za spremembo osebnega imena.
Kako je pri razvezi zunajzakonske skupnosti?
Da lahko govorimo o nastanku zunajzakonske skupnosti, mora obstajati življenjska skupnost moškega in ženske, ki je v vseh pogledih enaka zakonski zvezi, le da zakonska zveza med njima ni bila sklenjena formalno (med moškim in žensko, ki sta recimo samo “cimra” v najetem stanovanju in med njima ni nobene intimne vezi, ni zunajzakonske skupnosti). Gre za medsebojno čustveno navezanost, ki za zunanjega opazovalca daje vtis, da gre za moža in ženo.
Ker pa zunajzakonska zveza ni registrirana, tudi njene razveze ni potrebno registrirati.
V primeru, da obstajajo mladoletni otroci, za katere mora eden izmed partnerja na pristojnem sodišču vložita Predlog v katerem sodišču predlagata, kako naj se uredi preživljanje otrok po razpadu njune zveze.
V primeru, da obstaja skupno premoženje, ter se partnerja med sabo ne moreta dogovoriti, kako ga deliti, partner ki smatra, da mu del tega premoženja pripada, na pristojno okrajno sodišče v nepravdnem postopku vloži predlog za razdelitev skupnega premoženja. Če se partnerja v nepravdnem postopku ne moreta sporazumeti, in do dogovora ne pride, lahko ta partner vloži tožbo na ugotovitev obstoja in obsega skupnega premoženja, ki je nato podlaga za delitev skupnega premoženja.
Partnerja lahko skupno premoženje uredita sporazumno med zvezo, pri čemer veljajo zanju ista določila, kakor, če bi sklenila zakonsko zvezo.
Predlog za sporazumno razvezo (istospolne) partnerske zveze
Tožba za razvezo (istospolne) partnerske zveze
Kaj je partnerska zveza - zveza dveh istospolnih partnerjev?

References: sodišče 
 sodišče 
 sodišče 

Sodišče 
 sodišče 

Sodišče 

Sodišče 
 sodišče 

Sodišče 
 sodišče